Ang Sugilanon sa Kinabuhi ni

**FR. JEAN-CLAUDE COLIN**

*Ang nagsugod sa “Society of Mary”*

1. Si Jean-Claude Colin natawo sa gamay nga baryo sa Pransia. Pito sila ka managsuon. Nagpuyo sila sa usa ka bungtod duol sa lasang.
2. Tungod sa kasamok tali sa Simbahan ug sa gobyerno ang Amahan ni Jean-Claude Colin kanunay mutabang sa pagpanalipod sa mga pari nga buot lutoson sa gobyerno. Kasagaran, managan sila sa lasang aron mutago. Namatay ang iyang mga ginikanan bag-o siya nag-edad ug lima katuig. Ang iyang iyoan maoy miatiman kaniya ug sa uban pa niyang mga igsoon.

1. Ang balay sa iyang iyoan duol lang sa simbahan. Bisan pa sa iyang pagkaulawon, mialagad si Jean-Claude nganha sa ilang pari. Sa laing mga panahon miadto usab siya sa lasang aron mag-inusara.
2. Sa siya nag-edad na ug katorse anyos mipuyo siya sa eskwelahan. Kasagaran sa mga bata niadtong eskwelahan buot mamahimong pari.

Naghunahuna siya nga basin pwede usab siya mahimong pari. Mibalhin siya sa duha pa kaeskwelahan sa misunod nga duha pa katuig.

Kanunay siya nga adunay balatian apan maayo siya sa pagtuon.

1. Sa iyang paghuman sa iyang pagtuon sa sekondarya mipadayon siya sa seminaryo aron mamahimong pari.

Sa iyang kasingkasing—ang mahal nga Inahan, si Birhen Maria, nagsugo kaniya sa pagsugod ug bag-ong katilingban sa Simbahan.

Si Jean-Claude Colin nanahimong kabahin sa dose ka mga seminaryo nga naghandum niining bag-ong katilingban nga tawgon “Society of Mary”.

1. Kining gihandom nga katilingban pagalangkuban sa mga pari, mga madre, mga brothers ug mga layko, susama sa usa ka punoan nga adunay daghang mga sanga.

Human nga si Jean-Claude Colin nanahimong pari, kining dose ka kaubanan miadto sa gamay nga kapilya sa Mahal nga Birhen. Miluhod sila atubangan ni Birhen Maria ug ni Hesus. Misaad sila nga tukuron nila ang katilingaban nga hinganlan kang Maria. Tawgon sila nga mga ‘Marista’.

1. Human nga maordinahan si Father Jean-Claude Colin gipadala ngadto sa gamay nga parokya diin didto ang kura paroko mao ang iyang igsoon. Ang mga tawo niining dapita nagtanom ug mga ubas aron himoong bino.

Diha sa iyang pag-alagdd sa katawhan nakat-on siya nga magma-isogon ug dili magmaulawon. Nahigugma siya kanila.

1. Samtang nangalagad siya niining dapita padayon siya sa paghunahuna bahin sa ‘Society of Mary’ ug namalandong siya sa mga pamaagi nga angay puy-an sa mga Marista.
2. Nanahimo siyang suod sa Obispo ug iyang gipaambit kaniya kining plano mahitungod sa katilingban sa mga Marista. Ang Obispo midapit kaniya ug sa iyang mga kaubanan nga magpuyo sa eskwelahan nga gipanag-iyahan sa diocese. Gikan didto makaalagad sila sa mga napasagdan nga katawhan nga sakop sa parokya, ug sa mga layong dapit sa kabungturan.
3. Ang unang misyon sa mga Marista mao ang kabungturan sa Bugey, usa ka tugnaw ug lisud nga dapit.

Si Father Jean-Claude Colin ug ang iyang mga kaubanan midasig sa mga katawhan niining dapita. Nanahimo silang sinugdan sa bag-ong paglaum ug pagtuo.

1. Ang Obispo mihangyo kang Father Jean-Claude Colin nga atimanon usab ang eskwelahan. Tungod niini ang mga Marista nahimong mga magtutudlo ug mga misyonero.
2. Si Father Jean-Claude Colin miadto sa Roma aron pangayuon ang pagtugot alang sa ‘Society of Mary’. Ang mga Obispo sa Roma naghunahuna nga kining handuma daku ra kaayo: usa ka punoan nga daghan ug mga sanga!

Sa kadugayan mi-uyon ang Santo Papa sa grupo sa mga pari nga Marista human nga misugot sa Father Jean-Claude Colin nga magpadala ug mga misyonaryo ngadto sa mga isla sa Pasipiko.

1. Gihimo usab siya nga pangulo sa mga Marista. Siya ug ang iyang mga kaubanan mihimo ug saad sa Diyos nga magpuyo sila sa kinabuhing Marista.

1. Sa wala madugay, gipadala ni Father Jean-Claude Colin ang unang grupo sa mga misyonerong Marista ngadto sa layong dapit sa Oceania. Miabot ang mga katuigan nga daghang mga batan-ong lalaki ang buot usab nga muapil ug mahimong mga Marista. Tungod niini midaghan pa ang mga misyonaryo nga miadto sa Pasipiko. Midaghan usab ang mga eskwelahan nga gitukod nganha sa Pransia.
2. Sa katapusan, si Father Jean-Claude Colin mihangyo nga magpahulay na arun makahigayon siya sa pag-ampo ug pagsulat. Mipuyo siya sa hilom nga dapit hain iyang gilatid ang mga pamaagi sa pakinabuhi nga Marista.
3. Namatay siya nga malinawon diha sa katigulangon.

Sa kasamtangan, mahigugmaon siyang giila sa mga Marista nga mao ang nagsugod ug ug amahan sa “Society of Mary”.